เล็ง SET เช้าเสี่ยงลง ตามตปท. กังวลเฟดเร่งขึ้นดบ.-ล็อกดาวน์จีน-สงครวมยูเครนยืดเยื้อ
เล็ง SET เช้าปรับตัวลงตาม Sentiment โลก หลังหลายปัจจัยกดดัน อาทิ กังวลเศรษฐกิจโลก, สงครามรัสเซีย-ยูเครนยืดเยื้อ, โควิด-19 ในจีน และเฟดขึ้นอัตราดอกเบี้ย
เล็ง SET เช้าปรับตัวลงตาม Sentiment โลก หลังหลายปัจจัยกดดัน อาทิ กังวลเศรษฐกิจโลก, สงครามรัสเซีย-ยูเครนยืดเยื้อ, โควิด-19 ในจีน และเฟดขึ้นอัตราดอกเบี้ย
25 เม.ย. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า แนวโน้มตลาดหุ้นไทยเช้านี้น่าจะปรับตัวลงตาม Sentiment โลกที่เป็นเชิงลบมากขึ้น เนื่องจากหลายปัจจัยกดดัน ไม่ว่าจะเป็นความกังวลต่อเศรษฐกิจโลก, สงครามระหว่างรัสเซียและยูเครนที่ยังยืดเยื้อ, การแพร่ระบาดของเชื้อไวรัสโควิด-19 ในจีนที่มีการใช้มาตรการล็อกดาวน์ และการเร่งปรับขึ้นอัตราดอกเบี้ยของธนาคารกลางสหรัฐ (เฟด)
อย่างไรก็ตาม การปรับตัวลงในตลาดหุ้นบ้านเรายังน่าจะน้อยกว่าตลาดหุ้นอื่นในภูมิภาค เนื่องจากมีปัจจัยบวกในประเทศหนุน คือ ผลประกอบการธนาคารพาณิชย์ออกมาดีกว่าคาดราว 5% และการยกเลิกมาตรการสกัดการเข้าประเทศของศูนย์บริหารสถานการณ์โควิด-19 (ศบค.ชุดใหญ่) เมื่อวันศุกร์ที่ผ่านมา
ทั้งนี้ให้แนวรับไว้ที่ 1,675-1,680 จุด และแนวต้าน 1,695-1,700 จุด